ཨཱི།ཞལ་གདམས་བརྒྱད་པོ་དེ་ངོ་སྤྲོད་དུ་གདམས་པའི་སྐོར་ཡིན་ནོ།།ཨོཾ་མ་ཎི་པདྨེ་ཧཱུཾ།ཐུགས་རྗེ་ཆེན་པོ་ལ་ཕྱག་འཚལ་ལོ།།ཐུགས་རྗེ་ཆེན་པོའི་སྤྲུལ་པ་རྗེ་སྲོང་བཙན་སྒམ་པོས།ཡབ་ཡུམ་གཉིས་ལ་འཁོར་བའི་ཉེས་དམིག
སུ་གདམས་པ།ཡབ་ཡུམ་ལགས་འཁོར་བར་སྐྱེས་པའི་རྟིང་ལ་བདེ་བ་མེད་པས།ཁམས་གསུམ་འགྲོ་དྲུག་གི་སེམས་ཅན་འཁོར་བ་ལས་མི་ཐར་ཞིང་དབྱུང་དཀའ་བས།རྒྱ་མཚོ་ཆེན་པོར་བྱིང་བ་ལྟ་བུ།དེ་ལས་ཐར་བར་བྱེད་པའི་གྲུ་ལྟ།
བུ་ནི་ལྷ་ཐུགས་རྗེ་ཆེན་པོ།སྔགས་ཨོཾ་མ་ཎི་པདྨེ་ཧཱུྃ།ཞེས་པའི་ཡི་གེ་དྲུག་པ་འདི་ཡིན་པས།འཁོར་བའི་ཆུ་བོ་ལས་ཐར་པར་འདོད་པས་ཐུགས་རྗེ་ཆེན་པོ་ལ་རྟེན་ཅིག།ཁམས་གསུམ་གྱི་སེམས་ཅན་འདོད་སྲེད་ཀྱི་གླིང་དུ་ཆུད་པ་ནི།
ཚོང་པ་ཟོང་ཟད་འཕྱོས་པས་སྲིན་མོའི་གླིང་དུ་ཆུད་པ་ལྟ་བུ།དེ་ལས་ཐར་པར་བྱེད་པའི་མགོན་ནི་རྟའི་རྒྱལ་པོ་སྤྲིན་གྱི་ཤུགས་ཅན་ལྟ་བུ་ལྷ་ཐུགས་རྗེ་ཆེན་པོ་ཡིན་ནོ།།དེ་ལས་གྲོལ་བར་འདོད་པའི་བློས་སྲིན་མོ་དང་བུ་ལ་མ་ཆགས་པ།

ལྟ་བུ།ད་ལྟ་གྲོགས་དང་བུ་ཚ་ལ་མ་ཆགས་པར་བྱའོ།།རྟའི་རྒྱལ་པོ་ལ་འཇུས་ནས་འགྲོ་བ་ལྟ་བུ།ཨོཾ་མ་ཎི་པདྨེ་ཧཱུཾ།ཞེས་པའི་ཡི་གེ་དྲུག་པ་འདི་ཡིན་ནོ།།འཁོར་བའི་སླུ་བྲིད་གང་ལ་ཡང་མ་ཆགས་པར་བྱའོ།།ཁམས་
གསུམ་གྱི་སེམས་ཅན་སྐྱེ་རྒ་ན་འཆིའི་སྡུག་བསྔལ་གྱིས་སྦྱངས་ནས་གར་འགྲོ་ཆ་མེད་པ་ནི།ལམ་ཆ་མེད་འཇིགས་པ་ཆེན་པོ་ཡོད་པ་ལྟ་བུའོ།།དེ་ལས་སྐྱོབ་པར་བྱེད་པ་མི་འཇིགས་པའི་སྐྱེལ་མ་ལྟ་བུ་ནི།ལྷ་ཐུགས་རྗེ་ཆེན་པོ་ཡིན་ནོ།།
ས་མ་ནོར་བར་བྱེད་པའི་ལམ་རྒྱུས་མཁན་ལྟ་བུ།རིགས་དྲུག་གི་སྐྱེ་སྒོ་གཅོད་པར་བྱེད་པ་བྱང་ཆུབ་ཀྱི་ལམ་སྣ་འདྲེན་པར་བྱེད་པའི་ཐབས་ནི།ཨོཾ་མ་ཎི་པདྨེ་ཧཱུཾ།ཞེས་པའི་ཡི་གེ་དྲུག་པ་འདི་ཡིན་པས་སྙིང་པོ་འབད་པ་དྲག་པོས་བཟླས་པར།
བྱའོ།།ཁམས་གསུམ་གྱི་སེམས་ཅན་རྣམས་འཁོར་བའི་གནས་ནས་ཐོན་པར་དཀའ་བ་ནི།བཙོན་དོང་དུ་བཅུག་ནས་བཙོན་རྫིས་བསྲུང་བ་ལྟ་བུ།དེ་ལས་སྐྱོབ་པར་བྱེད་ཅིང་བཙོན་བླུ་བའི་བདག་པོ་ལྟ་བུ་ནི།ལྷ་ཐུགས་རྗེ་ཆེན་པོ་ཡིན།
ནོ།།བཙོན་གྱི་བླུད་མ་གཞལ་ནས་བཙོན་ཐར་པར་བྱེད་པ་ལྟ་བུ་ནི།ཨོཾ་མ་ཎི་པདྨེ་ཧཱུཾ།ཞེས་པའི་ཡི་གེ་དྲུག་པ་འདི་ཡིན་པས།འདི་དུས་རྒྱུན་དུ་ཉམས་སུ་བླང་བར་བྱའོ།།ཁམས་གསུམ་གྱི་སེམས་ཅན་ཐམས་ཅད་འཁོར་བའི་གནས།
ན་ཉོཉོན་མོངས་ཡིའི་སྡུག་བསྔལ་གྱིས་ཟིན་པ་ནི།གཅོང་ནད་དམ་པོས་ཟིན་པ་ལྟར་ཤིན་ཏུ་འཚོ་དཀའ་འོ།།ནང་དེས་ཟིན་པ་གསོ་བར་བྱེད་པའི་སྨན་པ་མཁས་པ་ལྟ་བུ་ནི།ལྷ་ཐུགས་རྗེ་ཆེན་པོ་ཡིན་ནོ།།ནང་དེ་གསོ་བར་བྱེད་པའི་སྨན་ལྟ།

་ནི།ཨོཾ་མ་ཎི་པདྨེ་ཧཱུཾ།ཞེས་པའི་ཡི་གེ་དྲུག་པ་འདི་ཡིན་ནོ།།འདི་ཉམས་སུ་བླངས་པས་འཁོར་བའི་གཅོད་རྙིང་གི་ནད།བླ་ན་མེད་པའི་བྱང་ཆུབ་ཏུ་འཚོ་བར་བྱེད་པ་འདི་ཡིན་ནོ།།ཁམས་གསུམ་འཁོར་བའི་སེམས་ཅན་རྣམས་གཡང་ས།
ཆེན་པོར་ལྷུང་བ་ལྟ་བུའོ།།གཡང་སར་ལྷུང་བའི་དཔྱང་ཐག་འདྲེན་མི་ལྟ་བུ་ནི།ལྷ་ཐུགས་རྗེ་ཆེན་པོ་ཡིན་ནོ།།འཁོར་བའི་གཡང་ས་ལས་ཐར་པ་བྱང་ཆུབ་ཀྱི་ལམ་སྣ་འདྲེན་པའི་དཔྱང་ཐཱག་ལྟ་བུ་ནི།ཨོཾ་མ་ཎི་པདྨེ་ཧཱུཾ།ཞེས་པའི་ཡི་གེ་དྲུག
པ་འདི་ཡིན་པས།བཟླ་བར་བྱ།བསྒྲུབ་པར་བྱ།རྗེ་ཡབ་ཡུམ་ལགས།འཁོར་བའི་གནས་ནས་བདག་རྒྱལ་པོར་སྐྱེས་ཀྱང་བདེ་བ་མེད།འཁོར་ལོས་བསྒྱུར་བའི་རྒྱལ་པོར་སྐྱེས་ཀྱང་རྒྱལ་སྲིད་སྣ་བདུན་བཞག་ནས་འགྲོ།འཁོར་བའི་རྒྱལ་སྲིད
མངའ་ཐང་ལོངས་སྤྱོད་ཐམས་ཅད་སྤུ་བྲིད་བྱེད་པའི་སྒྱུ་མ་མིན།ཐུགས་རྗེ་ཆེན་པོའི་ཆོས་ལ་སྤྱད་ན་འདི་བདེ་ཕྱི་མར་བྱང་ཆུབ་ཐོབ།ཡབ་ཡུམ་ལ་གདམས་པ་འཁོར་བའི་ཉེས་དམིགས་ཀྱི་ཞལ་གདམས་སོ།།